Kulinaarsete saavutustega Indoneesia eriti just ei hiilga. Raske on leida toitu, mille kaubanduslik välimus ja maitse oleks tõesti kooskõlas. Kohaliku toidulaua peamiseks komponendiks on riis, mida tarbitakse nii söögi alla kui ka peale umbes kolm ja enam korda päevas. Kuna riik just ülearu rikas pole ja liha on selline defitsiitne värk, siis süüakse seda täpselt nii palju, et tekiks nö lihalõhn aurutatud riisi kõrvale. Sisuliselt, et kohaliku söögikorra osakaaludest paremini aru saada, võib ette  kujutada 5 cm paksust leivaviilu, millele asetad peale ühe peaaegu läbipaistva vorstiviilu ja siis asud   oma võileiba hävitama.